b'\n_START_ARTICLE_\nTest angle\xc5\xa1\xc4\x8dine kot tujega jezika\n_START_PARAGRAPH_\nTest angle\xc5\xa1\xc4\x8dine kot tujega jezika (angle\xc5\xa1ko Test of English as a Foreign Language, kratica TOEFL) je preskus sposobnosti razumevanja ameri\xc5\xa1ke angle\xc5\xa1\xc4\x8dine in s tem sposobnosti \xc5\xa1tudenta, da se vklju\xc4\x8di v \xc5\xa1tudijsko okolje. Izpit je potreben za vse, ki se potegujejo za katero od ameri\xc5\xa1kih \xc5\xa1tipendij. Vrednoti kandidatovo sposobnost bralnega in sli\xc5\xa1nega razumevanja, pisanja in govorjenja, s poudarkom na zahtevah visoko\xc5\xa1olskega okolja._NEWLINE_Test razvija in izvaja ameri\xc5\xa1ka nepridobitna organizacija Educational Testing Service (ETS).'